ddrg/super_eurlex huggingface dataset:
(21)

Huvitatud isikutel palutakse esitada kõik esildised ja taotlused, sealhulgas ka skaneeritud volikirjad ja sertifikaadid, e-posti teel, välja arvatud mahukad vastused, mille peaks esitama CD-ROMil või DVD-l käsipostiga või tähitud kirjaga. E-posti kasutades nõustuvad huvitatud isikud elektrooniliselt esitatavate materjalide suhtes kehtivate eeskirjadega dokumendis „CORRESPONDENCE WITH THE EUROPEAN COMMISSION IN TRADE DEFENCE CASES“, mis on avaldatud kaubanduse peadirektoraadi veebisaidil: http://trade.ec.europa.eu/doclib/docs/2011/june/tradoc_148003.pdf. Huvitatud isikud peavad teatama oma nime, aadressi, telefoni ja kehtiva e-posti aadressi ning nad peaksid tagama, et esitatud e-posti aadress on ettevõtte toimiv ametlik e-post, mida kontrollitakse iga päev. Kui kontaktandmed on esitatud, suhtleb komisjon huvitatud isikutega ainult e-posti teel, välja arvatud juhul, kui nad avaldavad sõnaselgelt soovi saada kõik dokumendid komisjonilt teiste sidevahendite kaudu või kui dokumendi laad nõuab selle saatmist tähitud kirjaga. Edasised eeskirjad ja lisateabe komisjoniga suhtlemise kohta, sh teabe e-posti teel esitatud esildiste suhtes kehtivate põhimõtete kohta, leiavad huvitatud isikud eespool osutatud huvitatud isikutega suhtlemise juhendist. Komisjoni postiaadress: European Commission Directorate-General for Trade Directorate H Kabinet: CHAR 04/039 1049 Bruxelles/Brussel BELGIQUE/BELGIË E-post: TRADE-R662-BICYCLES-CIR@ec.europa.eu
(98)

USA kehtestatud dumpinguvastase meetme puhul märkas komisjon, et ajutise määruse põhjenduses 109 tõdeti, et teatav mõju kõnealusele liidu tootjale oli olemas. Kuigi see mõju ei piirdunud üksnes kõnealuse äriühinguga, nagu selgitatud ajutise määruse põhjenduses 110, oli kogumõju uurimisperioodil liidu tootmisharule tervikuna peaaegu olematu. Ajutise määruse põhjenduses 110 tehti kindlaks, et USA kehtestas kõrged tollimaksud ainult ühele liidu tootjale, kusjuures need tollimaksud kaotati 2015. aastal, ning et valimisse kaasatud liidu tootja suutis kahju osaliselt korvata, suurendades ekspordi teistele turgudele. See, kas kõnealune valimisse kaasatud liidu tootja suutis USAs kaotatud müügimahu täielikult kompenseerida ning taastuda, ei ole oluline, sest need asjaolud ei mõjuta enamikku kõnealuse liidu tootjaga seotud andmeid, nagu on märgitud ajutise määruse põhjenduses 109. Vastupidiselt Hansol Groupi väidetule ei esinenud turul ajal, mil USAs kehtestati kõrge tollimaks, liidust pärit kerge termopaberi tulva (see väide lükatakse ümber eespool põhjenduses 85) ega müügihinna tõusu 2015. aastal (nagu on näidatud ajutise määruse tabelites 3 ja 7). Eeltoodu ja esialgses etapis tehtud järelduste põhjal järeldati, et analüüsitud USA dumpinguvastase meetmed ei põhjustanud hindade ja kasumlikkuse langust liidu turul.
(2)

Lepingus on sätestatud, et Ecuadorist pärit kaupade liitu importimisel kohaldatavaid tollimakse tuleb vähendada või need kaotada vastavalt lepingu I lisas sätestatud tollitariifide kaotamise ajakavale. I lisas on sätestatud, et teatavate Ecuadorist pärit kaupade tollimakse vähendatakse või need kaotatakse tariifikvootide raames.
(1)

Määruse (EL) 2016/1012 artikli 7 lõikes 1 on sätestatud, et liikmesriigid koostavad ja peavad ajakohastatud loetelu aretusühingute ja aretusettevõtete kohta, keda nende pädevad asutused on tunnustanud kooskõlas kõnealuse määruse artikli 4 lõikega 3 ja kellel on vähemalt üks aretusprogramm, mis on heaks kiidetud sama määruse artikli 8 lõike 3 kohaselt. Määruses (EL) 2016/1012 on ka sätestatud, et liikmesriigid peavad selle loetelu üldsusele kättesaadavaks tegema.
(5)

Turule lastud elektri- ja elektroonikaseadmete kohta tõendatud andmetel põhineva hinnangulise koguse arvutamise ühises metoodikas tuleks silmas pidada seda, et liikmesriigi territooriumil turule lastud elektri- ja elektroonikaseadmete kogust tuleks arvestada kõnealuse liikmesriigi turul kättesaadavaks tehtud elektri- ja elektroonikaseadmete massina, välja arvatud elektri- ja elektroonikaseadmed, mis on pärast nende turule laskmist liikmesriigi territooriumilt välja viidud. Seepärast ning kättesaadavat statistilist teavet silmas pidades peaks turule lastud elektri- ja elektroonikaseadmete massi arvutamisel lähtuma andmetest, mis käsitlevad selliste seadmete tootmist asjaomases liikmesriigis, importi kõnealusesse liikmesriiki muudest liikmesriikidest või kolmandatest riikidest ning eksporti asjaomasest liikmesriigist teise liikmesriiki või kolmandasse riiki. Andmed tuleks võtta Eurostati andmebaasist (Eurobase), kus andmed eelkõige elektri- ja elektroonikaseadmete riigisisese tootmise kohta registreeritakse ühenduse tootmissüsteemi kohaselt PRODCOMi koodidega. Need koodid on seotud ka kaubandusstatistika koodidega (kombineeritud nomenklatuuri koodid). Kaubavahetuse statistika mõõdab liikmesriikide vahel vahetatud kaupade kogust (liidusisene kaubandus) ning liikmesriikide ja kolmandate riikide vahel vahetatud kaupade kogust (liiduväline kaubandus).
(2)

Prantsuse ametiasutused teatasid 11. märtsi 2016. aasta kirjas komisjonile, et kooskõlas 17. veebruari 2016. aasta korraldusega, milles käsitletakse kaitstud päritolunimetust „Picodon“ (avaldatud Prantsuse Vabariigi ametlikus teatajas 26. veebruaril 2016), on määruse (EL) nr 1151/2012 artikli 15 lõike 4 kohane üleminekuperiood kuni 31. detsembrini 2016 kehtestatud kahele ettevõtjale, kes tegutsevad Prantsusmaa territooriumil ja vastavad kõnealuse artikli tingimustele. Siseriikliku vastuväitemenetluse käigus esitasid kaks ettevõtjat toorpiima kasutamine nõude kohta juustu „Picodon“ valmistamisel vastulause, milles osutasid, et nad ei suuda täita seda nõuet kohe ja et oma tootmisvahendite kohandamiseks oleks neil vaja tähtaja edasilükkamist. Need ettevõtjad on juustu „Picodon“ pidevalt ja õiguspäraselt turustanud vähemalt viie aasta jooksul enne taotluse esitamist ja vastavad nõuetele, mis on sätestatud määruse (EL) nr 1151/2012 artikli 15 lõikes 4. Kõnealuses kontekstis kehtestati ettevõtjatele üleminekuperiood, mis lõpeb 31. detsember 2016. Asjaomased ettevõtjad on järgmised: Fromagerie du Vivarais, Les Pélissons, 07570 Désaignes; Eurial, rue Henri Barbusse, 26400 Crest.
(2)

Prantsuse ametiasutused teatasid 18. veebruari 2016. aasta kirjas komisjonile, et kooskõlas 26. jaanuari 2016. aasta korraldusega, milles käsitletakse kaitstud päritolunimetust „Huile d'olive de Corse“ / „Huile d'olive de Corse – Oliu di Corsica“ (avaldatud Prantsuse Vabariigi ametlikus teatajas 5. veebruaril 2016) on määruse (EL) nr 1151/2012 artikli 15 lõike 4 kohane üleminekuperiood kuni 31. detsembrini 2025 kehtestatud kaheteistkümnele ettevõtjale, kes tegutsevad Prantsusmaa territooriumil ja vastavad kõnealuse artikli tingimustele. Riikliku vastuväite esitamise menetluse raames esitasid kõnealused ettevõtjad, kes olid toodet „Huile d'olive de Corse“ / „Huile d'olive de Corse – Oliu di Corsica“ pidevalt ja õiguspäraselt turustanud vähemalt viie aasta jooksul enne taotluse esitamist, vastuväite seoses oliivisortide ümberkorraldamisega seotud ajakava tühistamisega, märkides, et nad vajavad oma viljapuuaedade koosluse kohandamiseks lisaaega. Asjaomased ettevõtjad on järgmised: EARL de Marquiliani, 20270 Aghione; Arthur Antolini, 11, lotissement Orabona, 20220 Monticello; Dominique Arrighi, 20290 Lucciana; Dominique Bichon, Le Regino, 20226 Speloncato; EARL Casa Rossa, Pianiccia, 20270 Tallone; William Delamare, Domaine de Valle, 20213 Querciolo; Roselyne Hubert, Pietra Macchja, 20279 Ville di Paraso; EARL Domaine de Torraccia, 20137 Lecci; Josette Lucciardi, Domaine de Pianiccione, 20270 Antisanti; Alfred Matt, plaine de Vallecalle, 20217 Saint-Florent; Jean-Luc Mozziconacci, Albaretto, 20240 Ghisonaccia et Jean-Louis Tommasini, 20225 Avapessa.
(4)

Euroopa Toiduohutusamet (edaspidi „toiduohutusamet“) jõudis oma 6. detsembri 2016. aasta arvamuses (2) järeldusele, et kavandatud kasutustingimuste juures ei avalda Lactobacillus plantarum'i (DSM 29024) valmistis kahjulikku mõju loomade ja inimeste tervisele ega keskkonnale. Samuti jõudis toiduohutusamet järeldusele, et kõnealune valmistis võib hõlbustada silo tootmist materjalist, mida on lihtne ja mõõdukalt raske sileerida, säilitades selles toitained. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodite kohta.
4a25

Fertinagro Nutrientes S.L.

3-fütaas (EC 3.1.3.8)

Söödalisandi koostis Komagataella pastoris'e (DSM 13094) abil saadud 3-fütaasi valmistis, mille aktiivsus on vähemalt 1 000 FTU (1)/ml Vedelas olekus Toimeaine kirjeldus Komagataella pastoris'e (CECT 13094) abil saadud 3-fütaas (EC 3.1.3.8) Analüüsimeetod (2) Selleks et kvantifitseerida 3-fütaasi aktiivsust söödalisandis: — kolorimeetriline meetod, mis põhineb fütaasi ensümaatilisel reaktsioonil fütaadiga. Selleks et kvantifitseerida 3-fütaasi aktiivsust söödas: kolorimeetriline meetod, mis põhineb fütaasi ensümaatilisel toimel fütaadile: — kolorimeetriline meetod, mis põhineb fütaasi ensümaatilisel reaktsioonil fütaadiga: EN ISO 30024.

Broilerkanad

—

500 FTU

—

1. Söödalisandi ja eelsegude kasutamisjuhistes märkida säilitustingimused ja püsivus kuumtöötlemisel. 2. Soovituslik maksimumannus broilerkanade ja munakanade puhul: 1 000 FTU täissööda kilogrammi kohta. 3. Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit.
4a24

Danisco (UK) Ltd

6-fütaas (EC 3.1.3.26)

Söödalisandi koostis Trichoderma reesei (ATCC SD-6528) abil saadud 6-fütaas, mille aktiivsus on vähemalt 20 000 FTU (1)/g. Tahke Toimeaine kirjeldus Trichoderma reesei (ATCC SD-6528) abil saadud 6-fütaas (EC 3.1.3.26) Analüüsimeetod (2) Selleks et kvantifitseerida 6-fütaasi aktiivsust söödalisandis ja eelsegudes: — kolorimeetriline meetod, mis põhineb fütaasi ensümaatilisel reaktsioonil fütaadiga. Selleks et kvantifitseerida 6-fütaasi aktiivsust söödas: — kolorimeetriline meetod, mis põhineb fütaasi ensümaatilisel reaktsioonil fütaadiga: EN ISO 30024.

Kõik kodulinnuliigid Kõik sealiigid (v.a piimapõrsad)

—

250 FTU

—

1. Söödalisandi ja eelsegude kasutamisjuhistes märkida säilitustingimused ja püsivus kuumtöötlemisel. 2. Soovituslik maksimumannus: 2 000 FTU täissööda kilogrammi kohta. 3. Söödatööstuses söödalisandi ja eelsegude kasutajatele kehtestatakse ohutu kasutamise kord ja asjakohased korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tulenevaid ohte. Kui naha kaudu, sissehingamise või silma sattumise teel toimuvat kokkupuudet ei ole nende eeskirjade ja meetmete abil võimalik vähendada, kasutatakse söödalisandi ja eelsegu käitlemisel sobivaid isikukaitsevahendeid.
g)

jääkide piirnormi ekstrapoleerimisel meele kaalutakse järgmisi asjaolusid: i) taotlejalt võib nõuda füüsikalis-keemilisi ja bioloogilisi andmeid markerjäägi ja tõenäoliste (peamiste) lagunemissaaduste püsivuse ja nende võimaliku tekke kohta; ii) lähtuvalt sellest, et mee puhul on keeluaeg soovitatavalt null päeva, vajatakse jääkide kohta andmeid, millest nähtub, et aine kavandatud kasutamise puhul mesilastel on jääkide sisaldus mees keeluaega kohaldamata ohutu; selliseid andmeid võib samuti kasutada jääkide piirnormi kehtestamiseks; iii) jääkide piirnormi võib ekstrapoleerida meele üksnes juhul, kui on olemas kinnitav teave mees esinevate peamiste jääkide (sealhulgas lagunemissaaduste) toksikoloogilise olulisuse kohta ning kui on selge, et jääkide sisaldus ravitud mesilastelt saadud mees on ka keeluaega kohaldamata väiksem kui asjaomane jääkide piirnorm.
(2)

Lepingu protokollis nr 1 on määratletud mõiste „päritolustaatusega tooted“ ja käsitletud halduskoostöö viise. Konkreetse toote, st HSi rubriiki 1604 kuuluvast pikkuim-tuunist (Thunnus alalunga) toodete või konservide puhul, mis on valmistatud HSi rubriiki 0302 või 0303 kuuluvast päritolustaatuseta pikkuim-tuunist, nähakse nimetatud protokolli artikliga 43 ette automaatne erand kõnealuses protokollis sätestatud päritolureeglitest Namiibiale antud iga-aastase kvoodi raames. Seepärast on vaja sätestada kõnealuste erandite kohaldamise tingimused Namiibiast pärineva impordi jaoks.
(5)

Euroopa Toiduohutusamet (edaspidi „amet“) jõudis oma 11. septembri 2013. aasta, (4)10. aprilli 2014. aasta, (5)9. septembri 2014. aasta, (6)29. jaanuari 2015. aasta, (7)10. septembri 2015. aasta, (8)1. detsembri 2015. aasta, (9)25. jaanuari 2017. aasta (10) ja 25. jaanuari 2017. aasta (11) arvamustes järeldusele, et kavandatud kasutustingimuste juures ei avalda Escherichia coli KCCM 11132P, Escherichia coli DSM 25084, Escherichia coli FERM BP-11200, Escherichia coli FERM BP-11354, Escherichia coli CGMCC 7.59 ja Escherichia coli CGMCC 3667 abil toodetud L-trüptofaan kahjulikku mõju loomade ja inimeste tervisele ega keskkonnale ning et seda võib pidada loomasöödas tõhusaks asendamatu aminohappe trüptofaani allikaks. Escherichia coli DSM 25084 abil toodetud L-trüptofaani jaoks loa taotleja esitas tõendid selle kohta, et pärast tootmisprotsessi muutmist on endotoksiinide sisaldus kõnealuses söödalisandis vähenenud vastuvõetava tasemeni. Et tagada söödalisandina kasutatava L-trüptofaani täielik tõhusus mäletsejate puhul, tuleks seda kaitsta lagunemise eest vatsas. Ameti hinnangul ei ole vaja kehtestada turustamisjärgse järelevalve erinõudeid. Amet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva kõnealuse söödalisandi analüüsimise meetodi kohta.
(2)

Vastavalt direktiivi 91/414/EMÜ artikli 6 lõikele 2 sai Itaalia 4. juulil 2005 ettevõtjalt Isagro S.p.A. taotluse kanda toimeaine ortosulfamuroon direktiivi 91/414/EMÜ I lisasse. Otsusega 2006/806/EÜ kinnitati, et toimik on täielik ning et seda võib pidada põhimõtteliselt vastavaks direktiivi 91/414/EMÜ II ja III lisas esitatud andmete ja teabega seotud nõuetele.
(10)

Nagu on märgitud ajutise määruse põhjendustes 15 ja 16, on uurimisalune toode „teatavad Valgevenest pärit betooni sarrusvardad, mis on valmistatud rauast või legeerimata terasest, sepistatud, kuumvaltsitud, -tõmmatud või -pressitud, k.a valtsimisjärgselt väänatud, kuid edasi töötlemata, ning neil on süvendeid, nukke, sooni või muid valtsimisprotsessis tekkinud deformatsioone, ning need kuuluvad praegu CN-koodide ex 7214 10 00, ex 7214 20 00, ex 7214 30 00, ex 7214 91 10, ex 7214 91 90, ex 7214 99 10, ex 7214 99 71, ex 7214 99 79 ja ex 7214 99 95 alla (edaspidi „sarrusvardad“ või „asjaomane toode“). Suure väsimustugevusega rauast või terasest betooni sarrusvardad jäävad asjaomase toote määratlusest välja.“
(8)

Vastuväite esitaja põhjendused on järgmised: taotluses puuduvad põhjendused või selgitused vaidlustatud lõigu lisamiseks; kõnealuses lõigus ei esitata geograafilise piirkonnaga seotust tõendavaid üksikasju, kuigi nimetatud lõik on esitatud koonddokumendi punktis, milles käsitletakse kõnealust seost; kõnealune lõik on väär ja eksitav, sest Euroopa Liidu Kohus ei ole kohtuasjas C-343/07 kontrollinud ega kinnitanud, kas sisuline nõue seose kohta geograafilise piirkonnaga on täidetud; eespool nimetatud lõik kahjustaks ettevõtjat Bavaria NV, sest see ohustaks ettevõtja Bavaria NV ja tema sidusettevõtjate omanduses oleva kaubamärgi „Bavaria“ olemasolu.
I LISA

Konsulteerimistaotluse vorm

Juhime Teie tähelepanu asjaolule, et vastavalt direktiivi 2014/65/EL artikli 7 lõikele 3 on tegevusloa taotlusele vastamise tähtpäev [märkida kuupäev]. Palume Teil esitada soovitud teave ja mis tahes muu oluline teave 60 tööpäeva jooksul käesoleva taotluse kättesaamisest või kui see ei ole võimalik, palun märkige, millal Teil oleks võimalik soovitud teave esitada, võttes seejuures arvesse tegevusloa taotlusele vastamise tähtpäeva.

Teave tegevusloa menetluse kohta

[palun esitage siin kas teave või viide teavet sisaldavatele lisadele]

Kõik küsimusega seotud pädevad asutused:

[palun esitage siin kas teave või viide teavet sisaldavatele lisadele]

Varasemad taotlused

[varasema taotluse olemasolu korral palun esitage taotluse tuvastamist võimaldavad andmed]

Taotletav teave [kui teavet taotletakse]:

[palun esitage taotletud konkreetse teabe üksikasjalik kirjeldus, sealhulgas kõik asjaomased taotletavad dokumendid, ja miks selline teave on tegevusloa taotluse menetlemiseks vajalik]

Taotleva pädeva asutuse esitatud lisateave:

[palun esitage teave selle kohta, kas taotlev asutus on olnud või kavatseb astuda seoses taotluse sisuga kontakti mis tahes asutuse või õiguskaitseasutusega taotlust täitva pädeva asutuse liikmesriigis või mis tahes muu asutusega, kelle kohta taotleval pädeval asutusel on teada, et ta on aktiivselt huvitatud taotluse sisust]

Konfidentsiaalsus

[palun märkige kõik hoiatused konfidentsiaalsuse kohta ja kõik teabe lubatud kasutamise piirangud (kooskõlas liidu õigusega)].

Lugupidamisega

[allkiri]
(3)

Cabo Verde selgitas erandit käsitlevas taotluses, et riigi vetes tema laevastiku püütavad tuunikogused on praegu väikesed ja erandi puudumisel on olemasolev laevastik kalapüügiks väljaspool territoriaalvett piiratud. Lisaks sellele piirdub tuunipüügihooaeg aastas nelja kuuga. See vähendab võimalusi püüda päritolustaatusega tuuni. Teine oluline asjaolu on see, et Cabo Verde laiendas hiljuti oma sadamataristut. Selle tulemusena saab nüüd käidelda suuremaid tuunikoguseid ning tuunikalatööstus saaks edasi areneda. Lõpetuseks toodi taotluses esile raskused, mis Cabo Verdel tekkisid viivituse tõttu Euroopa Liidu ja Lääne-Aafrika riikide vahelise, 30. juunil 2014 parafeeritud uue majanduspartnerluslepingu (edaspidi „majanduspartnerlusleping“) jõustumisel. Taotluses toonitati Cabo Verde vajadust erandi tegemiseks sooduspäritolureeglitest, korvamaks asjaolu, et majanduspartnerluslepingus kehtestatud kumulatsioonireeglitele ei ole veel võimalik tugineda.
(1)

Cabo Verde on riik, mis saab kasu Euroopa Parlamendi ja nõukogu määruses (EL) nr 978/2012 (2) osutatud üldiste soodustuste kava (edaspidi „GSP“) kohaselt. Komisjoni rakendusmäärusega (EL) nr 439/2011 (3) anti Cabo Verdele erand komisjoni määrusest (EMÜ) nr 2454/93 (4) seoses üldise soodustuste kava raames kehtestatud päritolustaatusega toodete määratlusega. Kõnealune erand käsitleb toiduks valmistatud või konserveeritud makrelli fileede 2 500 tonni suurust kogust ning toiduks valmistatud või konserveeritud makrelltuuni või fregatt-makrelltuuni fileede 875 tonni suurust kogust. Taotletud erandi kohaselt ja kõnealuste koguste piires käsitataks kõnealuseid tooteid Cabo Verdest pärit toodetena isegi juhul, kui need on küll toodetud Cabo Verdes, aga päritolustaatuseta kalast. Pärast seda, kui erandi kehtivusaega kaks korda pikendati, lõppes see 31. detsembril 2016.
ET Euroopa Liidu Teataja L 146/8

KOMISJONI RAKENDUSMÄÄRUS (EL) 2017/966,

1. juuni 2017,

millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Connemara Hill Lamb/Uain Sléibhe Chonamara (KGT)]

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,

ning arvestades järgmist:

(1) Määruse (EL) nr 1151/2012 artikli 53 lõike 1 esimese lõigu kohaselt vaatas komisjon läbi Iirimaa taotluse, millega soovitakse saada heakskiit komisjoni määruse (EÜ) nr 148/2007 (2) alusel registreeritud kaitstud geograafilise tähise „Connemara Hill Lamb“/„Uain Sléibhe Chonamara“ spetsifikaadi muudatusele.

(2) Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (3).

(3) Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

ON VASTU VÕTNUD KÄESOLEVA MÄÄRUSE:

Artikkel 1

Euroopa Liidu Teatajas avaldatud nimetuse „Connemara Hill Lamb“/„Uain Sléibhe Chonamara“ (KGT) spetsifikaadi muudatus kiidetakse heaks.

Artikkel 2

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 1. juuni 2017 Komisjoni nimel presidendi eest komisjoni liige Phil HOGAN

(1) ELT L 343, 14.12.2012, lk 1.

(2) Komisjoni 15. veebruari 2007. aasta määrus (EÜ) nr 148/2007, millega teatavad nimetused registreeritakse kaitstud päritolunimetuste ja kaitstud geograafiliste tähiste registris (Geraardsbergse mattentaart (KGT) – Pataca de Galicia ehk Patata de Galicia (KGT) – Poniente de Granada (KPN) – Gata-Hurdes (KPN) – Patatas de Prades ehk Patates de Prades (KGT) – Mantequilla de Soria (KPN) – Huile d'olive de Nîmes (KPN) – Huile d'olive de Corse ehk Huile d'olive de Corse-Oliu di Corsica (KPN) – Clémentine de Corse (KGT) – Agneau de Sisteron (KGT) – Connemara Hill Lamb ehk Uain Sléibhe Chonamara (KGT) – Sardegna (KPN) – Carota dell'Altopiano del Fucino (KGT) – Stelvio ehk Stilfser (KPN) – Limone Femminello del Gargano (KGT) – Azeitonas de Conserva de Elvas e Campo Maior (KPN) – Chouriça de Carne de Barroso – Montalegre (KGT) – Chouriço de Abóbora de Barroso – Montalegre (KGT) – Sangueira de Barroso – Montalegre (KGT) – Batata de Trás-os-Montes (KGT) – Salpicão de Barroso – Montalegre (KGT) – Alheira de Barroso – Montalegre (KGT) – Cordeiro de Barroso, Anho de Barroso ehk Borrego de leite de Barroso (KGT) – Azeite do Alentejo Interior (KPN) – Paio de Beja (KGT) – Linguíça do Baixo Alentejo ehk Chouriço de carne do Baixo Alentejo (KGT) – Ekstra deviško oljčno olje Slovenske Istre (KPN)) (ELT L 46, 16.2.2007, lk 14).

(3) ELT C 35, 3.2.2017, lk 6.
(4)

On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel Kõnealuseks ajavahemikuks tuleks kehtestada kolm kuud.
(215)

Mitu huvitatud isikut väitis, et liidus kehtestatud meetmed on asetanud nad ebasoodsasse konkurentsiolukorda võrreldes muudes kolmandates riikide paiknevate konkurentidega, kuna meetmed soosivad liidu kasutajate arvelt liiduväliseid kasutajaid. Lisaks väideti, et kuna kolmandate riikide tootmisahela järgmise etapi kasutajate jaoks on madalam kulubaas kasulik, siis on nad liidu konkurentide võrreldes tulusamad. Veel väideti, et kuna Hiina RV kõrvaldas 2015. aasta mais 5 %-lise ekspordimaksu volframkarbiidilt ja piirangud eelneva turu toodetelt (ATP ekspordikvoodid), siis on see neile negatiivset mõju avaldanud. Nad väitsid ka, et kui meetmete kehtivust peaks pikendatama, siis peavad nad oma tehased liidust ümber paigutama, et mitte kliente kaotada.
(1)

Määrusega (EL) nr 1307/2013 on tunnistatud kehtetuks ja asendatud nõukogu määrus (EÜ) nr 73/2009 (3) ning määrusega (EL) nr 1308/2013 määrus (EÜ) nr 1234/2007 (4). Määrustega (EL) nr 1307/2013 ja (EL) nr 1308/2013 ning nende alusel vastu võetud õigusaktidega on nähtud ette hulk liikmesriikide kohustusi komisjonile teabe ja dokumentide edastamiseks. Kõnealuste määrustega on antud komisjonile sellega seoses õigus võtta vastu delegeeritud õigusakte ja rakendusakte. Selleks et oleks võimalik teave ja dokumendid sujuvalt komisjonile esitada, tuleb osutatud õigusaktidega võtta vastu teatavad eeskirjad. Kõnealuste eeskirjadega tuleks asendada komisjoni määrusega (EÜ) nr 792/2009 (5) kehtestatud eeskirjad ning määrus ise tuleks seetõttu kehtetuks tunnistada.